《夏日杂言 其一》
宋代·李浃

长夏敞幽轩，开窗依萝樾。燕寝乐虚明，房廊步曲折。

松响风初来，云归雨乍歇。仰视天宇清，林暝山吐月。

月色孤泠泠，素心托高洁。

作者简介：（1152—1209）宋湖州德清人，字兼善。李彦颖子。以荫授承务郎、监淮西惠民局。博览群书，尤好《左传》。宁宗朝历提举浙东常平，宽缓民税，士民感其恩。迁太府少卿，因建言忤韩侂胄，出为福建运判。